શીર્ષક: એ હથિયાર જેણે એક મુસ્લિમ સલ્તનતને સુપર પાવર બનાવી દીધી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેમની ફોજની તોપો ગોળા વરસાવી રહી હતી. તે વખતે શહેરની દીવાલોની સામે ઊભા રહીને 10 વર્ષ પહેલાં પોતાના પિતા સુલતાન મુરાદ દ્વિતીય સાથે થયેલી વાતચીતને તેઓ યાદ કરી રહ્યા હતા.

કુસ્તુનતુનિયા પર વિજયના વિષય પર નેટફ્લિક્સ પર રજૂ થનારી ફિલ્મ 'ઑટોમન'નું આ એક વિશેષ દૃશ્ય છે. 

સુલતાન મેહમદે યાદ કર્યું કે કઈ રીતે સન 1443માં સુલતાન મુરાદ દ્વિતીયે આ ઐતિહાસિક શહેર અને તેની મજબૂત દીવાલોની સામે ઊભા રહીને કહ્યું હતું કે આ કુસ્તુનતુનિયા બ્રહ્માંડનું દિલ છે. આ એ ભૂમિ છે જેના વિશે આગાહી કરાઈ છે કે જે કુસ્તુનતુનિયા જીતશે. દુનિયા તેની થઈ જશે. 

તેમના પિતાએ કહ્યું હતું કે આ દીવાલો શહેરને જીતવા માગતી દરેક ફૌજની આડે આડખીલી બનીને ઊભી રહે છે. 'મને પણ આ દીવાલોએ રોકેલો' એવું તેમણે કહેલું.

કુસ્તુનતુનિયા પર વિજય, જેને આજ સુધી યુરોપ ભૂલ્યો નથી

તે વખતે સુલતાન મેહમદ દ્વિતીયે પિતાને પૂછ્યું હતું કે તો પછી શા માટે આ દીવાલોને તોડી પાડવામાં ના આવી. તેના પિતાએ જવાબ આપેલો કે હજી એવું શક્તિશાળી શસ્ત્ર બન્યું નથી જે આ દીવાલોને તોડી શકે.

ત્યારે શહઝાદા મેહમદે આત્મવિશ્વાસથી હુંકાર કરેલો કે "અબ્બા આ દીવાલોને હું તોડી પાડીશ. હું સુલતાન બનીશ ત્યારે કુસ્તુનતુનિયાને જીતી લઈશ."

ફિલ્મમાં આ બે દૃશ્યો દેખાડાયાં છે, તેમાં ફરક દેખાઈ આવે છે. સન 1443 અને સન 1453નાં બને દૃશ્યોમાં એક બહુ મોટો ફરક છે.

સુલતાન મુરાદ દ્વિતીય કુસ્તુનતુનિયાની સામે ઊભા છે ત્યારે તેમની પાછળ વિશાળ ઘોડેસવાર ફોજ દેખાઇ રહી છે. સન 1453માં મેહમદ દ્વિતીય કુસ્તુનતુનિયાની સામે આવીને ઊભા છે ત્યારે તેની પાછળ સેના એવા ધૂમધડાકા સાથે આવીને ઊભી રહી છે કે દુશ્મને ક્યારેય પહેલાં સાંભળ્યા ના હોય.

ફિલ્મના એક ઇતિહાસકાર કહે છે કે "દુનિયાએ પહેલાં ક્યારેય આટલી મોટી સંખ્યામાં 69થી 70 તોપ એક સાથે જોઈ નહોતી."

શહઝાદા મેહમદમાંથી સુલતાન મેહમદ બન્યા બાદ પિતાને આપેલા વચન પ્રમાણે સન 1453માં કુસ્તુનતુનિયાની મજબૂત દીવાલોને તોડી પાડી હતી. નગર પર કબજો કરીને 'બ્રહ્માંડનું દિલ' ગણાતા આ નગરને ઉસ્માનિયા સલ્તનતની નવી રાજધાની બનાવી દીધી.

ઇતિહાસકાર ગૅબોર ઑગસ્ટાને તેમના પુસ્તક 'ગન્સ ફૉર ધ સુલતાન : મિલિટ્રી પાવર ઍન્ડ ધ વેપન્સ ઇન્ડસ્ટ્રી ઇન ધ ઑટોમન એમ્પાયર'માં લખ્યું છે કે કુસ્તુનતુનિયા પર ઉસ્માનિયાએ જીત મેળવી તેમાં તોપનો ફાળો મહત્ત્વનો હતો. આ જીત દર્શાવે છે કે 1450 સુધીમાં તોપ સાથે ઘેરાબંધી કરવી એ યુદ્ધોમાં નિર્ણાયક સાબિત થવા લાગી...